અમદાવાદ: શહેરના જુદા જુદા વિસ્તારમાં અપમૃત્યુની ત્રણ ઘટના બની છે. જેમાં એક યુવાને અાત્મહત્યા કરી હતી જ્યારે બે વ્યક્તિના અકસ્માતે દાઝી જવાથી મોત થયાં હતાં. પોલીસે અા અંગે ગુના દાખલ કરી તપાસ હાથ ધરી છે. અાંબેડકર બ્રિજ નીચે સાબરમતી નદીમાં અાજે સવારે એક લાશ તરતી હોય ફાયરબ્રિગેડના જવાનોએ લાશને બહાર કાઢી પીએમ માટે હોસ્પિટલ મોકલી અાપી હતી. પોલીસ તપાસમાં અા યુવાન મણિનગરનો હોવાનું અને તેનું નામ રવિ દિનેશભાઈ હોવાનું જાણવા મળ્યું છે.